ΑΡ. ΠΡ. : 88 Ηράκλειο 23-11-2017

ΠΡΟΚΗΡΥΞΗ

1ου ΟΠΕΝ ΜΗ ΒΑΘΜΟΛΟΓΟΥΜΕΝΟΥ ΠΡΩΤΑΘΛΗΜΑΤΟΣ

ΑΝΔΡΩΝ - ΓΥΝΑΙΚΩΝ

09-10/12/2017

Η Ζ΄ Ένωση αναθέτει στον Α.Ο. ΚΥΔΩΝΙΑΣ(9η πάροδος Αγίου Ουνούφριου, Κουνουπιδιανά Χανίων, εγκαταστάσεις ROYAL TENNIS CLUB) την διοργάνωση του 1ου ΟΠΕΝ ΜΗ ΒΑΘΜΟΛΟΓΟΥΜΕΝΟΥ ΠΡΩΤΑΘΛΗΜΑΤΟΣ 2017 για ΑΝΔΡΕΣ και ΓΥΝΑΙΚΕΣ το Σάββατο 9 και την Κυριακή 10 Δεκεμβρίου 2017.

Σε περίπτωση μεγάλης συμμετοχής οι αγώνες ενδέχεται να ξεκινήσουν μια μέρα νωρίτερα ή να τελειώσουν μια μέρα αργότερα.

**Τρόπος διεξαγωγής των αγώνων:**

Οι αγώνες θα διεξαχθούν σε δύο ταμπλό, ένα Ανδρών και ένα Γυναικών και θα είναι ανοικτής συμμετοχής δηλαδή ανάλογα με τον αριθμό των συμμετεχόντων θα γίνει και το ανάλογο ταμπλό.

Η κατάρτιση των seeded στο ταμπλό θα γίνει με τυχαία κλήρωση .

Σε περίπτωση που σε κάποια κατηγορία δεν υπάρχουν τουλάχιστον οκτώ (8) αθλητές/τριες τότε η Ζ΄ Ένωση θα αποφασίσει το σύστημα διεξαγωγής.

Οι αγώνες θα διεξαχθούν σε δυο νικηφόρα sets (6-6 tie break των 7 πόντων) και σε περίπτωση 1-1 set τότε θα παίζεται ένα match tie break των 10 πόντων.

Δικαίωμα συμμετοχής:

Δικαίωμα συμμετοχής έχουν όλοι οι αθλητές και αθλήτριες που ανήκουν στα Σωματεία – Μέλη της Ζ΄ Ένωσης και πληρούν τις παρακάτω προϋποθέσεις συμμετοχής:

1. Έχουν γεννηθεί από το έτος 2003 και πριν.
2. Δεν έχουν συμμετοχή το αγωνιστικό έτος 2017 σε κανένα επίσημο Πρωτάθλημα που διεξήχθη από την ΕΦΟΑ ή την Ζ΄ Ένωση.

Υποχρεώσεις αθλητών:

1. Αθλητική ταυτότητα, ο Α.Μ. ΕΦΟΑ είναι υποχρεωτικός για την συμμετοχή στο Πρωτάθλημα
2. Πρόσφατη ιατρική βεβαίωση, ισχύει ένα έτος μετά την ημερομηνία έκδοσης
3. Τήρηση κώδικα συμπεριφοράς
4. Διαιτησία (αν τους ζητηθεί)
5. Παράβολο συμμετοχής 15 €.

Γήπεδα διεξαγωγής: Οι αγώνες θα διεξαχθούν στα δυο (2) γήπεδα green set που διαθέτει o Α.Ο ΚΥΔΩΝΙΑΣ.

Δηλώσεις συμμετοχής: Στην Ζ΄ Ένωση, e-mail: [info@zenositennis.gr](mailto:info@zenositennis.gr) μέχρι 05/12/2017 ημέρα Τρίτη και ώρα 20:00 συμπληρώνοντας την επισυναπτόμενη φόρμα δήλωσης συμμετοχής. Στις δηλώσεις συμμετοχής θα πρέπει να αναγράφεται οπωσδήποτε ο Α.Μ. ΕΦΟΑ του κάθε συμμετέχοντα.

Κλήρωση των αγώνων: Θα γίνει ΔΗΜΟΣΙΑ στις εγκαταστάσεις του διοργανωτή Ομίλου αμέσως μετά το τέλος του sign-in.

Ώρες προσέλευσης αθλητών για εγγραφή (Sing in): Οι ώρες προσέλευσης των αθλητών για το sign – in, θα ανακοινωθούν την Τετάρτη 6 Δεκεμβρίου 2017 από την Ένωση σε συνεργασία με τον Επιδιαιτητή των αγώνων.

Υπεύθυνος αγώνων: Ορίζεται ο κ. Δουλγεράκης Μανώλης (6974-975720)

Επιδιαιτητής αγώνων: Ορίζεται ο κ. Δουλγεράκης Σταύρος (6977-778100)

Ιατρική Κάλυψη: θα ανακοινωθεί

Με εκτίμηση,

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

Ιωάννης Σπυριδάκης Παντελής Σταυρουλάκης